# သမ္မာကျမ်းစာ အခြေခံအုတ်မြစ်များ – မော်ဂျူးလ် သုံး

# ယေရှုခရစ်တော်

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင်နားမလည် သောအရာသည် အဘယ်နည်း။
2. ယေရှုနှင့်စပ်လျဥ်း၍ “ဘုရားသခင်၏သားတော်” ဟူသောအသုံးအနှုန်းအားဖြင့် သမ္မာကျမ်းစာသည် မည်သည်ကိုဆိုလိုသနည်း။
3. ကိုယ်တော်သည် အမှန်တကယ်လူသားဖြစ်ကြောင်းမည်သည့်နည်းများဖြင့် ယေရှု၏အတွေ့အကြုံ များသည်သက်သေပြသနည်း။
4. ဓမ္မဟောင်းကျမ်းအမည်အရ “ခရစ်တော်” ဟူသည် အဘယ်နည်း။ ဤလုပ်ငန်းတာဝန်ကို ယေရှု မည်သို့ဖြည့်ဆည်းသနည်း။
5. ယေရှု၏လူသားသဘောသဘာဝနှင့် ၎င်းသည် ကိုယ်တော်၏ဘုရားသဘာဝနှင့်ဆက်နွယ်မှုကို ဆွေးနွေးပါ။
6. အဘယ်ကြောင့် ယေရှု၏ လူ့ဇာတိခံယူခြင်းသည် မရှိမဖြစ် လိုအပ်ပါသနည်း။ ၎င်းအားဖြင့် ယေရှု မည်သည့်အရာပြီးမြောက်ခဲ့သနည်း။
7. ယေရှုသည် အဘယ်ကြောင့် ဖမ်းဆီးခြင်း၊ ဝေဒနာခံစားရခြင်းနှင့် ကားစင်တင်ခြင်းတို့ကို ကိုယ်တိုင် ခံယူခဲ့သနည်း။
8. ယေရှု၏ချီးမြှောက်ခြင်းအပိုင်းလေးပိုင်းကို ဆွေးနွေးပါ။
9. ယေရှု၏ဘုရားသခင်ဖြစ်ခြင်းသည် ကျွန်ုပ်တို့အား ကိုယ်တော်အပေါ် မည်သို့ပို၍ယုံကြည်စိတ်ချစေ သနည်း။
10. ကျွန်ုပ်တို့၏ဖျန်ဖြေသူအဖြစ် ယေရှု၏အခန်းကဏ္ဍသည် မည်သည့်နည်းဖြင့် ဘုရားသခင်ရှေ့တော်၌ ကြောက်ရွံ့ခြင်းမရှိဘဲ ကျွန်ုပ်တို့အားယုံကြည်စိတ်ချစေသနည်း။ ခရစ်ယာန်တစ်ဦးသည် ဘုရား သခင်ကိုကြောက်ရွံ့ရန် မည်သည့်နည်းများဖြင့် သင့်လျော်သနည်း။
11. သင့်ကိုယ်စား ယေရှု၏အရှက်ကွဲမှုနှင့် ဆင်းရဲဒုက္ခများကို ထင်ဟပ်ရန် သင့်အား မည်သို့သက်ရောက် သနည်း။ ဥပမာ၊ သင့်အားဝမ်းနည်းစေပါသလား။ ခွင့်လွှတ်မှုကို တောင်းစေချင်ပါသလား။ သွေးဆောင်မှုကို တွန်းလှန်လိုစိတ် ဖြစ်စေပါသလား။ သင့်အား ပျော်ရွှင်စေပါသလား။ စုံစမ်းမှုများအတွင်း သင့်ကို အားပေးပါသလား။ ကိုယ်တော်သည် သင့်အား အဘယ်မျှလောက် ချစ်သည်ကို သဘောပေါက်စေပါသလား။ ရှင်းပြပါ။
12. ယေရှုသည် သင့်အတွက် ခမည်းတော်၏ လက်ယာဘက်၌ ထိုင်ကာဆုတောင်းပေးကြောင်းသိရန် သင့်အား မည်သည့်နည်းများဖြင့် ခွန်အားပေးသနည်း။ ဥပမာ၊ ၎င်းသည် သာ၍ကြီးသောယုံကြည် ခြင်းဖြင့် ဆုတောင်းရန် သင့်အားကူညီပေးပါသလား။ သွေးဆောင်မှုကို တွန်းလှန်ရန် သင့်အား ကူညီပေးပါသလား။ ရှင်းပြပါ။
13. ယေရှုခရစ်အကြောင်း ဤသင်ခန်းစာတစ်ခုလုံးတွင် သင်ယူခဲ့သော အရေးကြီးဆုံးအရာသည် အဘယ်နည်း။ ရှင်းပြပါ။

**လူသားဆိုင်ရာ ပြန်လည်သုံးသပ်ခြင်း– လုပ်ငန်းတာဝန်\_** “ခရစ်တော်” ဟူသော စကားလုံးသည် ဂရိဘာသာ စကားမှ ဆင်းသက်လာပြီး၊ ဓမ္မဟောင်း၏မျှော်လင့်ချက်ဖြစ်သော မေရှိယ သို့မဟုတ် ဘိသိက်ခံသူသည် ဘုရားသခင်၏လူမျိုးတော်ကို ကယ်တင်ရန်နှင့် သူ၏ကမ္ဘာတစ်ဝှမ်းဖြောင့်မတ်ခြင်းနိုင်ငံကို တည်ထောင်ရန် ဒါဝိဒ်၏ပလ္လင်ပေါ်တွင် ထိုင်မည့်သူကို ရည်ညွှန်းသည်။ မေရှိယသည် လူသားဖြစ်ရမည်။ အကြောင်းမှာ (၁) ဘုရားသခင်၏ကတိတော်များအတိုင်း ဒါဝိဒ်၏သားတော်ဖြစ်ရမည်၊ (၂) မိမိလူမျိုးအတွက် အသေခံရမည် (လူသားတစ်ယောက်သာ လုပ်နိုင်သောအရာ)၊ (၃) ဒုတိယအာဒံဖြစ်ရမည်—၎င်းတို့ကို ကိုယ်စားပြုရန် အတွက် လူသားမျိုးနွယ်၏ အကြီးအကဲဖြစ်သည်။

ကိစ္စရပ်လေ့လာမှု- Ron သည် ခရစ်ယာန်လူသစ်တစ်ဦးဖြစ်သည်။ သူသည် သမ္မာကျမ်းစာဖတ်ရန် မည်မျှ ခက်ခဲကြောင်း သူ၏ခရစ်ယာန်မိတ်ဆွေကို ပြောပြနေပါသည်။ “အခြားဇာတ်လမ်းတစ်ပုဒ်ကို ဖတ်သော အခါ၊ ကိုယ့်ကိုယ်ကို သူရဲကောင်းအဖြစ် တွေးရသည်ကို နှစ်သက်ပါသည်။ ကျွန်ုပ်အတွက် လက်တွေ့သူရဲ ကောင်းမဖြစ်နိုင်လျှင်ပင်၊ သီအိုရီအရ ဖြစ်နိုင်သည်။ ဖြစ်နိုင်ခြေတစ်ခုအဖြစ် ကျွန်ုပ်စိတ်ကူးကြည့်နိုင်ပါ သည်။ သို့သော် သမ္မာကျမ်းစာကို ကျွန်ုပ်ဖတ်ရှုသောအခါတွင် ကျွန်ုပ်သည် သူရဲကောင်းမဟုတ်ကြောင်း၊ သီအိုရီအရပင် မည်သည့်အခါမျှ မဖြစ်နိုင်ကြောင်း ထင်ရှားပါသည်။ ခရစ်တော်သည် လူသားသူရဲကောင်း ဖြစ်သည်။ ကျွန်ုပ်သည် ဤနေရာ၌ ရိုးသားစွာပြောခြင်းဖြစ်သည်၊ ကျွန်ုပ်သည် သူရဲကောင်းအလွန်ဖြစ်ချင်၍ စိတ်ဓာတ်ကျနေသည်ကို တွေ့ရသည်။ သို့သော် သမ္မာကျမ်းစာ၏ ဇာတ်လမ်းကို ကျွန်ုပ်ဖတ်သောအခါ၊ ကျွန်ုပ်သည် ဇတ်ပို့/အရံနှင့်ပိုတူပါသည်။ ၎င်းသည် ရှက်စရာဖြစ်သည်။"

မေးခွန်းများ ပြန်လည်ဆင်ခြင်သုံးသပ်ခြင်း

1. သမ္မာကျမ်းစာသည် ဝတ္ထုကောင်းတစ်အုပ်ထက် ဖတ်ရပိုခက်ပါသလား။ အဘယ်ကြောင့်နည်း သို့မဟုတ် အဘယ်ကြောင့် မဟုတ်သနည်း။
2. Ron ကျမ်းစာဖတ်သကဲ့သို့ သင်ခံစားဖူးပါသလား။ ရှင်းပြပါ။
3. သင့်ဆုကျေးဇူးများကိုအများရှေ့တွင်ထင်ရှားပြီ သတိပြုမိစေရန် သင်အသုံးပြုပါသလား၊ သို့မဟုတ် ဘုရားသခင်၏လူများကို ကောင်းချီးပေးအမှုဆောင်ရန် ၎င်းတို့ကို သင်အသုံးပြုပါသလား။ ဤနှစ်ခု ကြားအားပြိုင်မှုများ သင်ခံစားရပါသလား။ ဥပမာများပေးပါ။
4. သင်သည် အခြားသူများ၏ ဆုကျေးဇူးများနှင့် အောင်မြင်မှုများကို မကြာခဏ သတိပြုမိ၊ ထောက်ပြပြီး ဂုဏ်ပြုပါသလား၊ သို့မဟုတ် အခြားသူများ၏ ဆုကျေးဇူးများနှင့်အောင်မြင်မှုများကို ဂုဏ်ပြုခြင်းသည် သင်၏ အရေးပါမှုကို လျော့နည်းစေပြီး လူအများ၏အာရုံစိုက်ခြင်းကို သင့်ထံမှ ဖယ်ရှားပေးပါသလား။ ဥပမာများပေးပါ။
5. ဟေဗြဲ ၁၁ ကို သုံးသပ်ကြည့်ပါ။ ခရစ်တော်ကို ယုံကြည်သူများသည် “အဓိကမဟုတ်သော” သူရဲကောင်းများအဖြစ်၊ သူ့ကိုယုံကြည်ပြီး ပိုထိရောက်သည့်နိုင်ငံတော်ကိုယ်စားလှယ်များဖြစ်လာ သောအခါ ခရစ်တော်၏သူရဲကောင်းဆန်မှုကို ထင်ရှားပြနိုင်သည့်သဘောရှိပါသလား။ ရှင်းပြပါ။

လုပ်ဆောင်ရန် လုပ်ငန်းများ

* အကယ်၍ သင့်အသင်းတော်ရှိလူများသည် “ခရစ်တော်”သည် ယေရှု၏နာမတော်၏တစ်စိတ်တစ် ပိုင်းဖြစ်သည်ဟု ထင်ပါက၊ ၎င်းတို့၏နားလည်မှုလွဲမှားမှုကို ပြုပြင်ပေးကာ၊ အယူအဆသာမက ၎င်းတို့၏ဘဝအတွက်ပင် သက်ရောက်မှုများကို နားလည်စေပါ။
* ဤတစ်ပတ်၌၊ အောက်ပါ အတွေးကို အထူးအာရုံစိုက်ပါ\_ “သမ္မာကျမ်းစာတွင် 'အဖော်' သည် ချစ်လှစွာသော သတို့သမီးလည်းဖြစ်သည်။ သင်သည် အဓိကသူရဲကောင်းမဟုတ်သောကြောင့် နှိမ့်ချမှုရှိပါ။ ဘုရားသခင်သည် ယုံကြည်သူများအား သူ၏နိုင်ငံတော်တွင် သူရဲကောင်းဆန်သော အခန်းကဏ္ဍကို ပေးထားသောကြောင့် ရဲရင့်မှုရှိပါ—သူ၏ ကြီးကျယ်ခမ်းနားသော သူရဲကောင်း ဆန်မှုကို ထင်ရှားပြသသောအရာတစ်ခုဖြစ်သည်။”
* ဤလတွင် သင့်ဆုကျေးဇူးများကို တောက်ပပြီး သတိပြုမိစေရန် အသုံးပြုမည့်အစား၊ ခရစ်တော်၏ သတို့သမီးနှင့် ခရစ်တော်၏သတို့သမီးလောင်းဖြစ်လာနိုင်သူများကို ကောင်းချီးပေးရန် သင့်ဆုကျေး ဇူးများကို အသုံးပြုပါ။ ထိုသို့ပြုလုပ်ခြင်းဖြင့် သင်သည် သူရဲကောင်းကြီး၊ ရှင်ဘုရင်၊ ခရစ်တော်ကို ချီးမြှောက်ခြင်းဖြစ်ပါသည်။